[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraNov 2, 20212 min read"}, {"text_idx": "#000006", "text": "*For English, see language toggle switch on top of page*"}, {"text_idx": "#000007", "text": "Yn dilyn llwyddiant Branwen, mae\u2019r awdur/arlunydd Aidan Saunders yn o\u0302l gyda chyfrol newydd sy\u2019n ail ddychmygu stori o gainc gyntaf Y Mabinogi, Stori Pwyll a Rhiannon. Mae\u2019r chwedlau hyn yn rhan bwysig o\u2019n traddodiad Celtaidd, ac maent wedi cael eu hadrodd a\u2019u hailadrodd ar hyd y canrifoedd. Gobeithio y bydd y llyfr yma\u2019n llwyddo i gyflwyno mytholeg y Mabinogi i genhedlaeth newydd o ddarllenwyr ifanc. Credaf fod yr awdur wedi dewis a dethol yn ddoeth pa ddarnau i\u2019w cynnwys a pha rai i\u2019w hepgor wrth greu fersiwn gyfoes o hen stori."}, {"text_idx": "#000008", "text": "Gyda\u2019i sia\u0302p hirsgwar cul anarferol, a\u2019r gwaith print trawiadol, dyma lyfr sy\u2019n mynnu eich sylw wrth i chi fynd heibio\u2019r silff lyfrau. Rydym yn dueddol o anghofio am luniau erbyn i ni gyrraedd y grw\u0302p oedran 7+ ac felly rwy\u2019n falch iawn o weld llyfr sy\u2019n clodfori gwaith celf, gan ddangos bod llyfrau lluniau yn addas i blant hy\u0302n yn ogystal a\u0302 phlant iau. Mi fyddwch yn cael eich swyno gan waith print lino\u2019r awdur, sy\u2019n edrych fel tapestri hardd canoloesol, gyda phob math o gyfeiriadau cynnil at fywyd Celtaidd hynafol."}, {"text_idx": "#000009", "text": "Ceir yma stori am Pwyll Pendefig Dyfed, tywysog sy\u2019n cael ei ddewis gan Rhiannon i fod yn w\u0302r iddi. Does dim ond un broblem fach, mae hi i fod i briodi rhywun arall! Tybed fydd \u2019na \u2018happy ever after\u2019 i\u2019r stori hon? Annhebyg! Dyma\u2019r Mabinogi, wedi\u2019r cyfan. Yma, fe gewch stori llawn antur, serch, brad, trais a thipyn o ddewiniaeth ar ben hynny!"}, {"text_idx": "#000010", "text": "Un o fanteision unigryw'r llyfr yw\u2019r ffaith ei fod yn cynnwys geiriau Cymraeg Mererid Hopwood gyferbyn a\u0302\u2019r geiriau Saesneg, sy\u2019n golygu fod ape\u0302l y llyfr yn cyrraedd cynulleidfa ehangach. O gysidro natur ddwyieithog Cymru gyfoes, byddwn yn hoffi gweld mwy o lyfrau dwyieithog fel hyn ar gael."}, {"text_idx": "#000012", "text": "Dyma fo'r awdur/arlunydd, Aidan Saunders, a'i gwmni @printwagon. Ewch i'r wefan i ddysgu mwy am ei waith..."}, {"text_idx": "#000017", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000018", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]